Անեծքը

**«Անեծքը»** (), 2013 թվականի ամերիկյան սարսափ ֆիլմ, որը նկարահանել է Ջեյմս Վանը՝ Չադ և Քերի Հայեսների սցենարով։ Ֆիլմը «Անեծքը» ֆիլմաշարի առաջին էկրանավորումն է։ Այն իրական փաստերի վրա հիմնված գերբնական սարսափ է, որը պատմում է գերբնական երևույթներ որսացող ամուսիններ Էդ և Լորեյն Ուորեններրի հետ կատարված դեպքի մասին։ Նրանց աշխատանքները նախկինում ոգեշնչել են «Էմիտվիլի սարսափը» և «Ուրվականները Կոնեկտիկուտում» ֆիլմերի ստեղծմանը։ Գլխավոր դերերը մարմնավորել են Պատրիկ Ուիլսոնը և Վերա Ֆարմիգան։ Ուորենները գալիս են Փերոնների ընտանիքին (Ռոն Լիվինգստոն և Լիլի Թեյլոր) օգնելու, ովքեր 1971 թվականին տեղափոխվում են նոր տուն, որտեղ կատարվում են տարօրինակ իրադարձություններ։

Սցենարը, մեծավ մասամբ համապատասխանելով իրականությանը, որը պատմել են իրական հերոսները, ամեն դեպքում ունի տարբերություններ։ Հիմնական տարբերություններից է այն, որ Փերրոններն առանձնատանը մնացին ինը տարի, իսկ ֆիլմում այդ դեպքերն ավելի կարճատև և ինտենսիվ դարձնելու համար ներկայացվեցին կարճ տարբերակով։ Բացի այդ, նույնիսկ «տիրելու» ժամանակ ոչ մի էկզորսիզմ տեղի չի ունեցել։ Այն կինը, ով վերջում դատվել է, այնուհետև արդարացվել է նորածին երեխայի մահվան համար, իրականում նրան տիրել էր վհուկը, ով զոհ էր մատուցում սատանային։ Հակառակ ֆիլմում այդ ամենի մասին ասվածին՝ նա իրականում մահացել է ծեր տարիքում՝ բնական մահով։ Ինչպես Ուորենների հետազոտությունների այլ դեպքերում, կան նաև նրանց թերահավատորեն մոտեցողներ։ Սթիվեն Նովելի՝ New England Skeptical Society-ի նախագահի խոսքերով Ուորենը շատ լավ է պատմում ուրվականների մասին պատմություններ, սակայն չկան հիմքեր, որոնք կհավաստիացնեն դրանց իրականություն լինելը։

«Անեծքը» Միացյալ Նահանգներում և Կանադայում թողարկվեց 2013 թվականի հուլիսի 19-ին, իսկ Միացյալ Թագավորությունում՝ օգոստոսի 6-ին։ Ֆիլմը քննադատների և հանդիսատեսի կողմից ստացավ դրական գնահատականներ։ Բյուջեում ունենալով 20 միլիոն դոլար՝ ֆիլմն ամբողջ աշխարհում հավաքեց 318 միլիոն դոլար՝ դառնալով կինեմատոգրաֆիայի ամենաշատ շահույթ ստացած սարսափ ֆիլմը։ Այս ամենը շահագրգռեց ստեղծողներին օգտվելու առիթից և նկարահանելու ևս մի քանի ֆիլմ՝ Ուորենների աշխատանքային պրակտիկայի հետ կապված։ 2014 թվականին լույս տեսավ պրիկվել/սպին-օֆֆ «Աննաբելլ»-ը, իսկ ֆիլմի սիկվել «Անեծքը 2»-ը թողարկվեց 2016 թվականի հունիսի 10-ին։

## Սյուժե

1971 թվականին Ռոջեր և Քերոլին Փերոններն իրենց հինգ աղջիկների՝ Անդրեայի, Նենսիի, Քրիստինի, Սինդիի և Էյփրիլի հետ տեղափոխվում են Հարիսվիլ, Ռոդ Այլենդ։ Առաջին օրվա ընթացքում ամեն ինչ հաջող է ընթանում, չնայած նրան, որ իրենց շունը՝ Սեդին, հրաժարվում է ներս մտնել, իսկ աղջիկները հայտնաբերում են մի մոռացված նկուղ։

Մի քանի գերբնական երևույթներ են տեղի ունենում հենց առաջին գիշերների ընթացքում։ Ժամերը կագնում են միշտ 03։ 07-ին և Սեդիին բակի ետևի մասում գտնում են մեռած։ Մի գիշեր Քրիստինը զգում է, որ իր ոտքից քաշում են, որում նա սկզբում մեղադրում է Նենսիին, սակայն դա չար ոգի է, որին կարող է տեսնել միայն ինքը։ Նա սկսում է բղավել և պատմում է իր ընտանիքին, թե ուրվականն ասել է իրեն, որ կսպանի ընտանիքի անդամներին։ Քերոլինը, ծափեր լսելով, դուրս է գալիս սենյակից։ Աստիճանների վերևում կախված նկարներն ընկնում են և ջարդվում։ Առաջ գնալով՝ նա նկատում է, որ նկուղի դուռը կամաց բացվում է։ Երբ մտնում է նկուղ, վառում է լուցկին, և ուրվականն իր ետևում կրկին ծափ է տալիս։ Այդ ժամանակ Անդրեայի և Սինդիի վրա է հարձակվում մի ուրվական։

Քերոլինը որոշում է հանդիպել պարանորմալ երևույթների ուսումնասիրողներ Էդ և Լորեյն Ուորեններին, ովքեր որոշում են գլուխ բերել գործը։ Ուորենները գալով տուն, որոշում են այնտեղ էկզորսիզմ իրականացնել, սակայն նրանց պետք է լինում Կաթոլիկ եկեղեցու թույլտվությունն ու տարբեր ապացույցներ։

Երբ ուսումնասիրում են տան պատմությունը, Էդը և Լորեյնը հայտնաբերում են, որ տունը պատկանել է մի մեղադրյալ վհուկի՝ Բեթշեբային (Մերի Իսթիի բարեկամուհին), ով իր մեկ շաբաթական երեխային որպես զոհ մատուցում է սատանային և անիծում բոլոր նրանց, ովքեր հետագայում պետք է ապրեն իր տանը, իսկ ինքը 1863 թվականին ինքնասպան է լինում։

Եդը և Լորեյնը վերադառնում են տուն, որպեսզի էկզորցիզմի հաստատման համար տան ապացույցներ։ Նրանք ամբողջ տան տարածքով տեսախցիկներ և զանգեր են տեղադրում։ Զանգը հնչում է Սինդիի սենյակից այն ժամանակ, երբ տեղադրում են բոլոր սարքավորումները։ Նրանք տեսնում են, որ Սինդին քայլում է քնի մեջ և ռոդիոյից ստացած ձայների միջոցով նրանք լսում են, որ ուրվականը հրապուրում է Սինդիին՝ տանելով զգեստապահարանի մոտ։ Լորեյնը, մտնելով պատի անցքի մեջ, ընկնում է նկուղ, որտեղ նա տեսնում է Բեթշեբա կնոջ ուրվականին, ով նախկինում ենթարկվել է սատանայի հարձակման և սպանել իր երեխային։ Փերոնների մյուս երեխային՝ Նենսիին, սկսում է ինչ-որ անտեսանելի ուժ քաշել իր մազերից։

Փերոնները որոշում են ժամանակավոր ապաստան գտնել հյուրանոցում, մինչ Էդը և Լորենը գնում են եկեղեցի՝ էկզորցիզմի համար թույլտվություն ստանալու։ Երբ Ուորենները գնում են իրենց տուն, նրանք տեսնում են, որ իրենց դուստր Ջուդիի վրա են հարձակվել Բեթշեբայի ուրվականն ու Աննաբելլ տիկնիկը, սակայն Էդը ժամանակին է գալիս և փրկում իր աղջկան։
 
Քերոլինը, ով ենթարկված է լինում Բեթշեբայի հարձակմամբ, վերցնում է իր երկու աղջիկներին, Քրիստինին և Էյփրիլին և վերադառնում տուն։ Էդը, Լորեյնը, Ռոջերը, իրենց երկու օգնականները և ոստիկանը, գալով տուն, տեսնում են, որ Քերոլինը մկրատով փորձում է սպանել Քրիստինին։ Քերոլինին բռնելուց և աթոռին կապելուց հետո Էդը որոշում է ինքն իրականացնել էկզորսիզմը։ Երբ Քերոլինը փորձում է սպանել Էյփրիլին, ով թաքնված էր աստիճանների տակ, Լորեյնը կարողանում է լիովին հանգստացնել Քերոլինին, ով պատմում է այն լավ հիշողությունների մասին, որը Քերոլինն իր հերթին պատմել էր Լորեյնին։ Այսպիսով կատարվում է էկզորսիզմը, որից փրկվում են Քերոլինը և Էյփրիլը։

Վերադառնալով տուն՝ Լորենը պատմում է Էդին, որ այն քահանան, որը պետք է կատարեր չար ոգիների վռնդումը, հետ էր զանգել և թողել հաղորդագրություն, ըստ որի Կաթոլիկ եկեղեցին թույլատրել էր իրականացնել գործողությունը։ Երբ նրանք լքում են սենյակը, երաժշտական զարդատուփը բացվում և սկսում է երգել՝ ոչինչ ցույց չտալով, որից հետո շարունակում է պտտվել՝ մինչև էկրանի մարելը։

## Դերակատարներ
Դերասանների լսումները կատարվել են 2012 թվականի հունվար և փետրվար ասմիներին։

* Վերա Ֆարմիգան մարմնավորում է Լորեյն Ուորենին։ Դերասանուհին հիացած էր իր ձեռք բերած փորձով։ Նա նաև նշել է, որ նույնիսկ նկարահանումներից որոշ ժամանակ անց շարունակում էր արթնանալ 03։ 07-ին։ Մինչ նկարահանումները՝ նա Պատրիկ Ուիլսոնի հետ երեք օր անցկացրել է Լորեյնի՝ Կոնեկտիկուտում գտնվող առանձնատանը։ Ֆարմիգայի համար, ով հիացած էր մնացել Լորեյնով, ամենակարևոր գործոնը Ուորեն ամուսինների միջև մոտիկությունը և Փերրոնների ընտանիքի համար մեծ անհանգստությունն էր։ Լորեյնը, մեկնաբանելով նրա կատարումը, հավաստիացրել է, որ դերասանուհին լիովին կարողացել է ֆիլմում փոխանցել իր էությունը։
* Պատրիկ Ուիլսոնը խաղում է Էդ Ուորենի դերը։ Հարցազրույցներից մեկում նա պատմել էր, թե ինչպես են ինքն ու Վերան փորձում լիովին ընկղմվել դերերի մեջ, որպեսզի դրանք ձանձրալի չլինեն և նրանցից վերցնեն որքան հնարավոր է շատ բնորոշ բաներ, նույնիսկ հագուստ հագնելու ձևը։ Ամերիկացի դերասանը հնարավորություն ունեցավ կերպավորելու բաց գիտակցությամբ կերպարի, սակայն լիովին չէր ճշտում պատմության իրական լինելը։ Նա ասել էր, որ հավատում է Ուորեններին, որոնք ջանքեր չէին խնայում մարդկանց օգնելու համար։
* Լիլի Թեյլոր՝ Քերոլին Փերոն։ Դերասանուհին շատ թերահավատորեն էր մոտենում ուրվականների հետ կապված պատմություններին, ներառյալ այն դեպքերը, որոնք իրական կյանքում ապրել է իր հերոսուհին։ Պարզվեց, որ Լիլին սարսափի սիրահար է, և իր սիրած ֆիլմերն են դասական «Էկզորսիստը» և «Ռոզմարիի երեխան»
* Ռոն Լինվինգսթոն՝ Ռոջեր Փերոն։
* Շենլի Քասվել՝ Անդրեա Փերոն
* Հեյլի ՄաքՖերլանդ՝ Նենսի Փերոն
* Ջոե Քինգ՝ Քրիստին Փերոն
* Մաքենզի Ֆոյ՝ Սինդի Փերոն
* Շենոն Կուկ՝ Դրյու Թոմաս
* Կայլա Դեվեր՝ Էյփրիլ Փերոն
* Ջոն Բրոթերթոն՝ Բրեդ Համիլթոն
* Սթերլինգ Ջերինս՝ Ջուդի Ուորեն
* Մարիոն Գեյոթ՝ Ջորջիանա Մորան
* Սթիվ Կուլտեր՝ քահանա Գորդոն
* Ժոզեֆ Բիշարա՝ Բեթշաբա Շերման
* Մորգաննա Մեյ՝ Դեբբի
* Էմի Թիփթոն՝ Կամիլա
* Քրիստոֆ Վեյլոն՝ Մորիս
* Լորեյն Ուորեն (կամեո)՝ կին հանդիսատես։

## Արտադրություն
### Զարգացում
մինի|ձախից|Ֆիլմի պաշտոնական տարբերանշան

Զարգացումը սկսեց 20 տարի առաջ, երբ Էդ Ուորենը պրոդյուսեր Թոնի ԴեՌոսա-Գրանդին ներկայացրեց Լորեյնի բնօրինակ հարցազրույցը Քերոլին Փերոնի հետ։ ԴեՌոսա-Գրանդը ձայնագրություն արեց, որտեղ Ուորենը հետ էր տալիս իրենց հետագա զրույցի երիզը։ Ժապավենի վերջում Ուորենն ասում է ԴեՌոսա-Գրանդին․ «Եթե մենք չկարողանանք այն մտցնել ֆիլմում, ապա չգիտեմ, թե ինչ կարելի է անել»։ Այնուհետև պրոդյուսերը Էդի համար նկարագրեց ֆիլմի իր պատկերացումները։

ԴեՌոսա-Գրանդը գրեց բնօրինակ սցենարը և նախագիծն անվանեց «Անեծքը»։ Մոտակա տասնչորս տարվա ընթացքում նա փորձում էր ֆիլմը ստեղծել առանց որևէ հաջողության։ Նա պայմանագիր կնքեց «Ուրվականները Կոնեկտիկուտում» ֆիլմի ստեղծման անձնակազմի՝ Gold Circle Films ընկերության հետ, սակայն վերջնական պայմանավորվածություն չեղավ, և ծրագիրը մնաց։

ԴեՌոսա-Գրանդը միացավ պրոդյուսեր Փիթեր Սաֆրանին և եղբայր-գրողներ Չեդ և Քերի Հեյսերին, ովքեր ավարտեցին սցենարը։ Օգտագործելով ԴեՌոսա-Գրանդի մշակումները և Էդ Ուորենի երիզը՝ Հեյս եղբայները փոխեցին պատմության տեսանկյունը Փերոնների ընտանիքից դեպի Ուորեններինը։ Եղբայրները բազմիցս հեռախոսով հարցազրույցներ են վերցրել Լորեյն Ուորենից, որպեսզի իմանան մանրամասները։ 2009 թվականի կեսերին սեփականության իրավունքը դարձավ վեց կինոընկերությունների կռվախնձորը, որը վերջում բաժին հասավ Summit Entertainment-ին։ Այնուամենայնիվ, ԴեՌոսա-Գրանդը և Summit-ը չկարողացան ֆիլմի սցենարի շուրջ գալ ընդհանուր հայտարարի, ինչը ավելի դրական ազդեցություն ունեցավ։ ԴեՌոսա-Գրանդը կրկին միացավ New Line Cinema-ին, որը բնօրինակ սցենարի պատերազմի ժամանակ դուրս էր մնացել, սակայն վերջին հաշվով հայտնվել էր իր ձեռքում։ 2009 թվական նոյեմբերի 11-ին, պայմանագիր կնքվեց ԴեՌոսա-Գրանդի Evergreen Media Group-ի և New Line-ի միջև։

### Նախարտադրություն

Նախարտադրությունը սկսեց 2011 թվականի սկզբին։ Հունիս ասվա առաջին օրերին լուրեր պտտվեցին, որ Ջեյմս Վանը բանակցությունների մեջ է գտնվում՝ դառնալու ֆիլմի ռեժիսորը։ Ավելի ուշ, Warner Bros.-ը հաստատեց, որ ֆիլմը հիմնված է լինելու Էդ և Լորեյն Ուորենների շուրջը պտտվող պատմությունների վրա։ 2012 թվականի հունվարին, Վերա Ֆարմիգան և Պատրիկ Ուիլսոնը գլխավոր դերերով միացան դերասանական կազմին։ Այդ ամսում, Ռոն Լիվինգստոնը և Լիլի Թեյլորը նույնպես հաստատվեցին ֆիլմի իրենց դերերում, որն այդ ժամանակ զարգանում էր «Ուորենների անհայտ փաստաթղթերի ծրագիր» աշխատանքային անունով։ Վանի առաջարկով, ֆիլմի վերնագիրը ժամանակավորապես փոխվեց «Ուորենների փաստաթղթեր»-ի, սակայն, որոշ ժամանակ անց վերադարձավ «Անեծք»-ի։

Իրենց դերերին նախապատրաստվելու համար, Ֆարմիգան և Ուիլսոնը ուղևորվեցին դեպի Կոնեկտիկուտ, Լորեյն Ուորենի հետ ժամանակ անցկացնելու համար, ով իր հերթին այցելեց արտադրության ընթացքում իրականացվող նկարահանումներին։ Ուորենների տանը երեք օր անցկացրած ժամանակաշրջանում, երկու դերասաններն էլ ձեռք բերեցին այնպիսի գիտելիքներ, որոնք հնարավոր չէր իմանալ երկրորդական ուսումնասիրության արդյունքում։ Ուորեններին ուսումնասիրելուց Ֆարմիգան ասաց․ «Ես ուղղակի ցանկանում էի կուլ տալ նրա էությունը։ Ես ուզում էի տեսնել բոլոր դետալները։ Նա ունի այնպիսի խելագար ոճ։ Ես միայն ուզում էի տեսնել, թե ինչպես է նա հաղորդկացվում ձեռքերով, այդ ժեստերով, իր ժպիտով և ինչպես է շարժվում տարածության մեջ»։

### Նկարահանումներ
Հիմնական նկարահանումները սկսեցին 2012 թվականի փետրվարի վերջին, տևեցին 38 օր և հիմնականում տեղի ունեցան *EUE/Screen Gems* հեռուստաստուդիայում, ինչպես նաև Ուիլմինգթոն, Հյուսիսային Կարոլինայում։ Որոշ տեսարաններ նկարվել են նաև Ուիլմինգթոնում Հյուսիսային Կարոլինայի համալսարանում (), քանի որ 2012 թվականի մարտ ամսին ուսումնական հաստատության ողջ տարածքով գարնանային արձակուրդներն էին։ UNC-Wilmington-ի կրոնագիտության դասախոս Դայանա Պասուլկան ծրագրի գլխավոր կրոնական խորհրդականն էր։ Ապրիլի 20-ին Ուիլմինգթոնից ավարտելուց հետո, ֆիլմի հիմնական նկարահանումները տևեցին մինչև 2012 թվականի ապրիլի 26-ը։ Բոլոր տեսարանները նկարահանվել են ժամանակագրական հաջորդականությամբ։

### Հետարտադրություն
Ֆիլմը հետարտադրական փուլում էր նույն տարվա օգոստոսին։ Նկարահանումների 20-ից 30 րոպեն մոնտաժելիս կտրվել է առաջին տարբերակից, որը սկզբում տևում էր երկու ժամ։ Դրական փորձնական նկարահանումներից հետո, ֆիլմի վերջնական մոնտաժը փակվեց 2012 թվականի դեկտեմբերին և սպասվեց ամռան պրեմիերային։

### Հագուստներ
Կոստյումների մասին հոգ տարավ Քրիստին Մ․ Բյուրկեն։ Քանի որ ֆիլմի մեծ մասի գործողությունները տեղի են ունեցել տան ներսում, հագուստները և սանրվածքները ձեռք բերեցին եղանակային պայմաններին համապատասխան տեսք։ Բյուրկեն հագուստները ստեղծեց հիմնվելով և՛ Լորեյն Ուերենի նկարներում և համացանցում եղածների վրա։ Ըստ Ուորենների հագուստի մոդելավորողների, նրանց ոճը լիովին տարբերվում էր այդ ժամանակ եղած մոդայից, մինչդեռ Լիլի Թեյլորի ոճը ձևավորվում է ամբողջ ֆիլմի ընթացքում։ Եթե սկզբում նա հագնում էր ավելի կանացի, ծաղկավոր հագուստներ, ապա ֆիլմի գործողությունների զարգանալուն պես հրաժարվում է վառ գույներով շորերից, որն էլ ընդգծում էր նրա հոգեկան վիճակը։ Համալսարանի տարածքում տեղակայված 300 մարդկանց հագցրեցին այդ ժամանակաշրջանին բնորոշ հագուստներ։

## Երաժշտություն
«Անեծքը» ֆիլմի երաժշտության կոմպոզիտորն է Ժոզեֆ Բիշարան, ով նախկինում համագործակցել էր ռեժիսոր Վանի հետ՝ «Դավադիրը» (2011) ֆիլմի համար։ Իր ներգրավման մասին Բիշարան ասել է․ «Ջեյմսն ինձ «Անեծք»-ի մասին շուտ խնդրեց՝ մինչ ֆիլմը միավորվում էր։ Ստուդիան և պրոդյուսերները և «Դավադիր»-ի անձնակազմի մեծ մասը շատ աջակցող էին։ Նրանք թույլ էին տալիս կողքից մտնել նրան, ում ուզում ես»։ Զարգացման գործողության ընթացքում, Բիշարան Վանից առաջարկ ստացավ նկարահանվելու ֆիլմում, որը նա նախկինում արել էր «Դավադիր»-ում։ «Մենք սկզբում խոսեցինք երաժշտությունից, հետո Վանը նշեց, որ միգուցե նա ցանկանում է, որպեսզի խաղամ դրանում եղած հերոսներից մեկին։ Սցենարը կարդալուց հետո պարզ դարձավ, որ դա Բեթբեշաբան է», ասաց Բիշարան։ Իր նախկին ներդրման պատճառով, Բիշարան այս անգամ երաժշտություն ստեղծելու համար ստացավ ավելի երկար ժամանակ։

Սաունդրեքի ալբոմը թողարկվեց La-La Land Records և WaterTower Music լեյբլերի ներքո, 2013 թվականի հուլիսի 16-ին։ Ի հավելումն Բիշարայի նյութերին, սաունդրեքերը ներառեցին կոմպոզիտոր Մարկ Այշեմի «Family Theme» վերնագրով երգը։ Ավանգարդիստ երաժիշտ Դիամանդա Գալասը նույնպես ներնդրում ունեցավ Բիշարայի երաժշտությունում՝ նախկինում ձայնագրված երաժշտության վրա կատարելով հում-վոկալային իմպրովիզացիա։ Ֆիլմում հնչող մնացած երգերն են՝ *Dead Man's Bones*-ի «In the Room Where you Sleep»-ը, *Բեթսի Բրայի* «Sleep Walk»-ը, *[[The Zombies]]*-ի «Time of the Season»-ը և *[[Բրեյքինգ Բենջամին]]*-ի «Wish I May»-ը։

## Տարածում
### Մարկետինգ
մինի|Ջեյմս Վանը 2013 թվականի WonderCon-ին ֆիլմի ցուցադրության ժամանակ
Առաջին գովազդային նկարները թողարկվեցին 2012 թվականի նոյեմբերին, որտեղ ներառված էր Ֆարմիգայի և Ուիլսոնի նկարը՝ Էդ և Լորեյն Ուորենների դերերում։ Թիզեր թրեյլերը, որն առաջին անգամ ցուցադրվել էր 2012 թվականի New York Comic Con-ին, 2013 թվականի փետրվարից հասանելի եղավ համացանցում և այդպիսով սկսեցին ֆիլմի մարկետինգային ծրագրերը։ Բացի դրանից, ֆիլմը ուժեղ կերպով գովազդվեց որպես «հիմնված իրական փաստերի վրա»։ Մի քանի շաբաթ գլխավորելով դուրս եկող ֆիլմերի աղյուսակը, թրեյլերները և հեռուստահոլովակները միասին նույնպես սկսեցին ցուցադրել Փերոնների կյանքի իրական պատմությունը։ Դրան հաջորդեց «Սատանու ժամը» վերնագրով կարճամետրաժ ֆիլմը, որում Լորեյն Ուորենը գերբնական երևույթների այլ ուսումնասիրողների հետ բացատրում էին ֆիլմում տեղի ունեցող որոշ պարանորմալ իրադարձություններ։

### Պրեմիերա
Warner Bros.-ը և New Line Cinema-ն «Անեծք»-ի պրեմիերան նշանակել էին 2013 թվականի սկզբին, սակայն փորձնական հանդիսատեսի տված դրական արձագանքից հետո որոշեցին հետաձգել մինչև ամառ։ Հյուսիսային Ամերիկայում ֆիլմը էկրաններին բարձրացավ հուլիսի 19-ին, իսկ Միացյալ Թագավորությունյում և Հնդկաստանում՝ օգոստոսի 2-ին։ 2006 թվականի «Օմեն» ֆիլմի ժամանակներից, «Անեծքը» միակ սարսափն է, որը Միացյալ Նահանգներում դուրս եկավ հունիս-հուլիս ամիսներին։ Թրեյլերը և ֆիլմի մի հատված ցուցադրվեցին 2012 թվականի 2012 New York Comic Con-ի շրջանակներում։ 2013 թվականի մարտին, Կինոընկերությունների ամերիկյան ընկերությունը () ֆիլմին տվեց «R» վարկանիշ, ինչը Վանը նկարագրեց «չափիս շատ հասուն»։ «Երբ մենք այն ուղարկեցինք MPAA, նրանք մեզ տվեցին «R» վարկանիշ», ասաց պրոդյուսեր Ուոլթեր Համադան։ «Երբ մենք հարցրեցինք՝ ինչու, նրանց ուղղակի պատասխանեցին․ «Այն այնքան սարսափելի է, Դրանում չկան այնպիսի տեսարաններ, որոնք հանելու դեպքում կստանայիք «PG-13»։

Ֆիլմի պրեմիերան տեղի ունեցավ 2013 թվականի հունիսի 6-ին, «Նոկտյուրն։ Ֆանտաստիկ ֆիլմի համաշխարհային փառատոն Մադրիդում»-ի առաջին թողարկման փակման գիշերվա ընթացքում։ Դրան հետևեցին ֆիլմի երկու ցուցադրությունները հունիսի 21-ի Լոս Անջելեսի ֆիլմի փառատոնին, որը նաև ուղեկցվում էր երկրպագուների կողմից հարցերով՝ ռեժիսոր Ջեյմս Վանի հետ։ Կարմիր գորգի պրեմիերան տեղի ունեցավ 2013 թվականի հուլիսի 15-ին, Լոս Անջելեսի Cinerama Dome կինոթատրոնում։

### Տնային թողարկում
2013 թվականի հոկտեմբերի 22-ին «Անեծքը» Warner Bros. Home Entertainment-ի կողմից թողարկվեց DVD և Blu-ray ձևաչափերով։

## Դատական գործընթաց
Նորմա Սատքլիֆը և Ջերալդ Հելֆրիչը՝ այն տան տերերը, որտեղ ընթացան ֆիլմի հիմնական գործողությունները, դատի տվեցին Ջեյմս Վանին, Warner Bros.-ին և մյուս պրոդյուսերներին, որ նկարահանումների ընթացքում մշտապես ավերվել է իրենց ունեցվածքը։ «Entertainment Weekly»-ի ստացած փաստաթղթերում տանտերերը հաստատում են տարբեր ներխուժումներ և փաստում, որ գտել են սատանայական պաշտամունքի տարբեր իրեր։ Դատավարության ընթացքում պարզ դարձավ, որ ներկայիս տերերը տունը գնել էին 1987 թվականին և «խաղաղության մեջ» էին ապրում մինչ 2012 թվականը։ Երկու տերերն էլ ձգտեցին վնասի փոխհատուցմանը։ Երբ այս ամենի մասին հարց տրվեց կինոընկերությանը, Warner Bros.-ը հրաժարվեց հրապարակայնորեն մեկնաբանել։

## Ընդունում
### Շահույթ
«Անեծքը» Հյուսիսային Ամերիկայում հավաքեց 137.4 միլիոն դոլար, իսկ մյուս երկրներում՝ 180.6 միլիոն դոլար։ Ֆիլմի համաշխարհային հասույթը կազմեց 318 միլիոն դոլար, մինչդեռ բյուջեն կազմում էր ընդամենը 20 միլիոն դոլար։

Հյուսիսային Ամերիկայում, ֆիլմի բացումը եղավ 2013 թվականի հուլիսի 19-ին՝ «Ռեդ 2», «Տուռբո» և «Դեպարտամենտ «Հանգիր խաղաղությամբ»» կինոնկարների հետ։ Ծրագրված էր առաջին ուիքենդի ընթացքում ցուցադրվելով 2,903 կինոթատրոններում հավաքել $30–$35 միլիոն։ Իր հինգշբաթի գիշերվա ցուցադրությունից ֆիլմը ստացավ $3.3 միլիոն և $17 միլիոն՝ առաջին օրում, գրանցելով ավելի լավ ցուցանիշ, քան «Մաքրումը» մեկ ամիս առաջ։ Իր առաջին ուիքենդին, ֆիլմի շահույթը հասավ $41.9 միլիոնի, ինչով այն զբաղեցրեց առաջին հորիզոնականը և կոտրեց «Մաքրում»-ի ռեկորդը, որպես «R» վարկանիշով բացմանն ամենաշատ շահույթ ստացած սարսափ ֆիլմ։ Մինչ բոլոր սարսափ ֆիլմերի շահույթներն նվազագույնը 50%-ով ընկնում են երկրորդ ուիքենդի ընթացքում, «Անեծք»-ինն ընկավ միայն 47%-ով և կազմեց $22.2 միլիոն, իջնելով երկրորդ հորիզոնական և զիջելով նոր դուրս եկած «Կուղխը» կինոնկարին։ Կինոէկրաններին բարձրանալուց հետո, ֆիլմը անվանվեց շահութային հիթ, որովհետև ձեռք բերած գումարը տասնհինգ անգամ գերազանցեց բյուջեին՝ կազմելով $318 միլիոն։ Հաշվարկելով և հանելով արտադրական ու գովազդային ծախսերը, Deadline.com կայքը, ֆիլմի մաքուր շահույթը գնահատեց $161.7 միլիոն։

Հյուսիսային Ամերիկայից դուրս, ֆիլմի շահույթը կազմեց $180.6 միլիոն։ Ավստրալիայում, իր առաջին ուիքենդին շահեց $1.8 միլիոն, աղյուսակում զբաղեցնելով երրորդ տեղը՝ ետ մնալով միայն «Ավյուն»-ից և «Սա ավարտն է»։ Ավստրալիայում ողջ հասույթը կազմեց $8.2 միլիոն։ Միացյալ Թագավորությունում, ֆիլմի պրեմիերան տեղի ունեցավ օգոստոսի 6-ին՝ «Սմուրֆիկները 2»-ի հետ։ Առաջին ուիքենդին հավաքեց £2.6 միլիոն ($3.3 միլիոն), իսկ ողջ շահույթը կազմեց $16.2 միլիոն։ Ամենամեծ համաշխարհային պրեմիերան կատարվեց Մեքսիկայում՝, որտեղ օգոստոսի 23-ին զբաղեցնելով առաջին հորիզոնականը, հավաքեց $18.9 միլիոն։

### Քննադատական կարծիքներ

«Անեծքը» քննադատների կողմից հիմնականում ստացավ դրական գնահատականներ։ Rotten Tomatoes կայքում ֆիլմի վարկանիշը կազմեց 86%, հիմնվելով 201 կարծիքի վրա, իսկ միջին գնահատականը կազմեց 7.2/10։ Կայքի ակնարկն այսպիսին է․ «Լավ մշակված և ուրախալիորեն սարսափելի «Անեծքը» խորացնում է վախը հին-դպրոցական արդյունավետ շարքի անհանգստության միջոցով»։ Metacritic-ը կինոնկարին 100-ից տվեց 68 միջին գնահատական, հիմնվելով 35 «հիմնականում դրական »կարծիքների վրա։ CinemaScore-ը նշեց, որ հանդիսատեսը ֆիլմին տվեց «A-» գնահատական՝ A-ից F գնահատման աստիճանով։

Լոս Անջելեսի ֆիլմի փառատոնից հետո «The Hollywood Reporter»-ին տված իր հարցազրույցում, Շերի Լինդենն ասաց․ «Օգտագործելով նվազագույն քանակով վիզուալ էֆեկտներ, այն ուժեղ է իր համակրելի կատարումներով և չնչին քանակությամբ դիզայնի աշխատանքով»։ «Variety» ամսագրի Ջասթին Չենգը ֆիլմին տվեց դրական կարծիք, այն անվանելով «սենսացիոնալ զվարճացնող օլդ-սքուլ սարսափ և ամենախելացի, ներքին մասով ամենաէֆեկտիվ թրիլերներից մեկը»։ «Entertainment Weekly»-ի Քրիս Նաշավատին ֆիլմին տվեց «A-» գնահատական, նշելով «համապատասխան տրամադրությամբ և հնչողության ձայնային էֆեկտները, որոնք երբեք էժանագին չեն զգացվում»։

Չնայած, որոշ քննադատներ բացասականորեն արտահայտվեցին ֆիլմի վերաբերյալ, նշելով որոշ նմանություններ «Էքզորսիստ» և «Պոլտերգեյսթ» կինոնկարների հետ։ «Indiewire»-ի Էրիկ Քոն այն բացատրեց․ «Ուորենները պետք է իմանան ինչպես վաճառել սատանայական տիրումները, սակայն «Անեծքը» տառապում է զավթման տարբեր ուժերից»։

### Մրցանակներ և անվանակարգեր

## Սիկվելներ
### Անեծքը 2

2013 թվականի հունիսին հայտնի դարձավ, որ New Line Cinema-ն արդեն զարգացնում է սիկվելը։ Ե՛վ Ֆարմիգան, և՛ Ուիլսոնը համաձայնություն ստորագրեցին՝ հաջորդ ֆիլմում կրկին մարմնավորելու իրենց նախկին դերերը։ «Անեծքը 2»-ը պլանավորված էր թողարկվելու 2015 թվականի հոկտեմբերի 23-ին, սակայն 2014 թվականի հոկտեմբերին, Warner Bros.-ը հետաձգեց պրեմիերան 2016 թվականի անհայտ ամսաթիվ։ Հոկտեմբերի 21-ին հայտարարվեց, որ Ջեյմս Վանը կվերադառնա՝ զբաղեցնելու սիկվելի ռեժիսորի պաշտոնը։ 2014 թվականի նոյեմբերի 11-ին, ֆիլմի թողարկումը ծրագրվեց լինել 2016 թվականի հունիսի 10-ին։ Սիկվելի սցենարը գրված Էրիկ Հեյսերերի կողմից, այնուհետև կրկին գրեց Դևիդ Լեսլիե Ջոնսոնը։ Ֆիլմը պատմում է 1977-ից 1979 թվականներին Լոնդոնում տեղի ունեցած Էնֆիլդի պոլտերգեսյթի մասին Հիմնական նկարահաումները սկսեցին 2015 թվականի սեպտեմբերին, Լոս Անջելեսում և ավարտվեցին նույն վայրում՝ դեկտեմբեր ամսին։

### Հնարավոր երրորդ ֆիլմ
Պոտենցիալ երրորդ ֆիլմ մասին ռեժիսոր Ջեյմս Վանը նշել է․ «Կարող են լիներ շատ «Անեծքներ», որովհետև Ուորեններն ունեն այնքան շատ պատմություններ»։ Սցենարիստներ Չեդ և Քերի Հեյսերը նույնպես հետաքրքրություն ցուցաբերեցին աշխատելու հերթական սիկվելի պատմության վրա։ Այնուամենայնիվ, Վանը նշեց, որ հնարավոր է չկարողանա կրկին հանդես գալ որպես ռեժիսոր, քանի որ կան պլանավորած այլ ծրագեր։ Նա հայտնեց Collider.com-ին․ «Իմ կարծիքով մենք բավականին հաջողակ են երրորդ գլուխն ունենալու համար։ Կան որոշ ֆիլմմեյքերներ, որոնք կցանկանան շարունակել Անեծքի աշխարհը»։ Վանը նաև նշեց, որ եթե ստեղծվի երրորդ ֆիլմը, դրա գործողությունները տեղի կունենան 1980-ական թվականներին։

## Սպին-օֆֆ ֆիլմեր

### «Աննաբելլ» ֆիլմաշար
;*Աննաբելլ*

Սպին-օֆֆ գիլմ «Աննաբելլ»-ը նկարահանվել է «Անեծք»-ի օպերատոր Ջոն Լեոնետտիի և և պրոդյուսեր Վանի կողմից, որի արտադրությունը սկսել էր 2014 թվականի հունվարի վերջին Լոս Անջելեսում։ Ֆիլմը թողարկվեց 2014 թվականի հոկտեմբերի 3-ին և չնայած կոմերցիոն հաջողությանը՝ ստացավ բացասական գնահատականներ։ Ըստ շատ քննադատների, «Աննաբելլը» ցածրորակ ֆիլմ է՝ համեմատած «Անեծք»-ի։

;*Աննաբելլ 2*

«Աննաբելլ 2» սիկվելը գտնվում է նախարտադրական փուլում, իսկ պրեմիերան նախատեսվում է 2017 թվականի մայիսի 19-ին։ Գլխավոր դերերում են Ստեֆանի Սիգմանը, Միրանդա Օտտոն և Տալիթա Բեյթմանը, իսկ ռեժիսորն է Դևիդ Սենդբերգը։ Հիմնական նկարահանումները սկսեցին Լոս Անջելեում 2016 թվականի հունիսին։

### Միանձնուհին
2016 թվականի հունիսի 16-ին հայտարարվեց, որ նկարահանվելու է «Միանձնուհին» սիպ-օֆֆ ֆիլմը, որը պատմում է «Անեծքը 2»-ի Վալակ սատանայական միանձնուհու մասին։ Սցենարի վրա է աշխատում Ջոնսոնը, Վանը և Սաֆրանն էլ կլինեն պրոդյուսերները։

## Ծանոթագրություններ

## Արտաքին հղումներ
* 
* 
* 
* 
* 
* Անեծքը History vs. Hollywood-ում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Ֆիլմեր դևերի մասին
Կատեգորիա:Ֆիլմեր ինքնասպանության մասին
Կատեգորիա:Ֆիլմեր ուրվականների մասին
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում 1968 թվականին
Կատեգորիա:Ֆիլմեր, որոնց գործողությունները տեղի են ունենում 1971 թվականին
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Կատեգորիա:Ֆիլմեր, որոնց գործողությունները տեղի են ունենում Մասաչուսեթսում
Կատեգորիա:Ֆիլմեր, որոնց գործողությունները տեղի են ունենում Ռոդ Այլենդում